Case ID: 1092259
Sentence 11: ƏSASLANDİRİCİ HİSSƏ Ali Məhkəmənin İnzibati-İqtisadi Kollegiyası Bakı Apellyasiya Məhkəməsinin İnzibati-İqtisadi Kollegiyasının 2-1(103)-1648/19 saylı 03 sentyabr 2019-cu il tarixli qərarı ilə gəldiyi yuxarıda göstərilmiş nəticə ilə razılaşaraq aşağıdakıları qeyd edir.İşin apellyasiya instansiya məhkəməsi tərəfindən araşdırılan halları ilə müəyyən olunur ki, Bakı şəhər İcra Hakimiyyətinin Bağlar Təsərrüfatının inkişafı və istismarı Birliyi ilə X4 arasında 14 aprel 2000-ci ildə bağlanmış bağın icarəyə verilməsi haqqında 28831 saylı müqaviləyə əsasən Birlik tərəfindən Ləhiş qəsəbəsində yerləşən 0,12 ha torpaq sahəsindən ibarət 6725 saylı bağ sahəsi Bakı şəhər İcra Hakimiyyətinin bağ sahələrinin verilməsi üzrə komissiyasının 10.04.2000-ci il tarixli 371 saylı qərarına əsasən X2 istifadəsinə verilmişdir.02.03.2016-cı ildə vəfat etmiş X1 Ləhiş qəsəbəsində miras qalmış 0,12 ha torpaq sahəsindən ibarət 6725 saylı bağ sahəsinə vərəsəlik hüququ haqqında şəhadətnamə verilməsinə dair iddiaçının müraciəti əsasında vərəsəlik işlərinin uçotu kitabında vərəsəlik işi açılmış, sonuncunun mərhum X2 vərəsəsi olması müəyyən olunmuş və qeyd olunan bağ sahəsinə dair çıxarış verilməsi xahiş olunmuş, DƏDRX-nin 1 saylı Bakı Ərazi İdarəsinin iddiaçıya ünvanladığı 09.10.2018-ci il tarixli **********64 saylı daşınmaz əmlak üzərində hüquqların dövlət qeydiyyatına alınmasından imtina edilməsi barədə bildirişdə qeyd olunmuşdur ki, bağ sahəsinin yerləşməsi sxematik xəritə ilə uyğunsuzluq təşkil edir.